Wahyu, Jarot lan Dani banjur nguber ngoyak Rizal arep dipateni dhisik. Rizal mlayu amping-ampingan wit waru ing pojok sekolah. Mungsuhe cacah telu terus ngoyak. Nanging Parna ora negakake marang Rizal, dheweke melu ngadhang namengi Rizal saka pangroyoke Wahyu, Jarot lan Dani. Loro mungsuh telu. Wahyu nyerang saka ngarep ngarah sikil, Dani nyerang saka ngarep ngarah sirah, dene Jarot ngganggu saka mburi kanggo mecah konsentrasi pertahanan Rizal lan Parna. Ndadekake wong loro kuwi dadi kecipuhan. Pungkasane Wahyu kasil nyablek sikile Rizal, lan Dani kasil nyablek sirahe Parna.